31990R0770
L 083/78
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ(ЕВРАТОМ) № 770/90 НА КОМИСИЯТА
от 29 март 1990 година
за определяне на максимално допустимите нива на радиоактивно замърсяване на фуражите вследствие на ядрен инцидент или друг вид радиационна авария
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (Евратом) № 3954/87 на Съвета от 22 декември 1987 г. за установяване на максимално допустимите нива на радиоактивно замърсяване на храните и фуражите след ядрена авария или друг случай на радиологично замърсяване (1), изменен с Регламент (Евратом) № 2218/89 (2), и по-специално член 7 от него,
като има предвид, че съгласно Регламент (Евратом) № 3954/87 Комисията приема максимално допустими нива на радиоактивно замърсяване, които трябва да се прилагат за фуражите;
като има предвид, че са осъществени консултации с група експерти, назначени от Научно-техническия комитет, съгласно член 31 от Договора за Евратом,
като има предвид, че разглеждането на относителните количества от отделни радионуклеиди, които могат да попаднат в околната среда в случай на ядрен инцидент във връзка с техния период на полуразпад и прехвърляне от фуражите към продуктите от животински произход води до заключението, че приемане на максимално допустими нива на радиоактивно замърсяване на фуражите е необходимо само за цезиевите изотопи;
Мерките, установени в настоящия регламент, са в съответствие със становището на ad hoc комитетa, учреден с Регламент (Евратом) № 3954/87,
ПРИЕ НАСТОЯЩИЯ РЕГЛАМЕНТ:
Член 1
Максимално допустимите нива на радиоактивно замърсяване на фуражите са установени в приложението.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 март 1990 година.